turjo4nis/wikipedia-bn-dump-20250701 huggingface dataset:
লাদাখ পর্বতমালা

লাদাখ পর্বতমালা দক্ষিণ-মধ্য এশিয়াতে হিমালয় পর্বতমালা অঞ্চলের অন্তর্ভুক্ত কারাকোরাম পর্বতমালার দক্ষিণ-পূর্ব বাহু। পর্বতমালাটি কাশ্মীরের পাকিস্তান নিয়ন্ত্রিত গিলগিত বালতিস্তান অঞ্চলে সিন্ধু নদ ও  শ্যোক নদীর সঙ্গমস্থলের কাছ থেকে বের হয়ে দক্ষিণ-পূর্ব দিকে প্রায় ৩৭০ কিলোমিটার ধরে উত্তর ভারতের কেন্দ্রশাসিত অঞ্চল লাদাখের মধ্য দিয়ে প্রসারিত হয়ে চীনের তিব্বত স্বায়ত্তশাসিত অঞ্চলের সীমান্ত অবধি চলে গিয়েছে। প্রায় ৬১০০ মিটার চূড়ারেখা বিশিষ্ট পর্বতমালাটি সিন্ধু নদের উত্তর-পূর্ব তীর ও শ্যোক নদীর দক্ষিণ-পশ্চিম তীরের মধ্যবর্তী অঞ্চলে অবস্থিত।

লাদাখ পর্বতমালাটি লাদাখ ব্যাথোলিথের গ্রানাইট শিলা দিয়ে গঠিত, যেটি উত্তরে শ্যোক সন্ধি অঞ্চল এবং দক্ষিণে সিন্ধু সন্ধি অঞ্চল দ্বারা সীমায়িত। এখানকার জলবায়ু অর্ধ-ঊষর প্রকৃতির। নিচু ঢালগুলিতে গ্রীষ্মকালীন সর্বোচ্চ তাপমাত্রা ৩০ ডিগ্রি সেলসিয়াস ছাড়িয়ে যেতে পারে এবং শীতকালে ৪০০০ মিটার উচ্চতা বা তদুর্ধ্বে অবস্থিত এলাকাগুলির গড় মাসিক তাপমাত্রা ০ ডিগ্রি সেলসিয়াসের নিচে নেমে যেতে পারে। এখানে উদ্ভিজ্জের পরিমাণ অল্প, মূলত খর্বাকৃতি ঘাস ও ঝোপ বা গুল্ম জাতীয় উদ্ভিদ দেখা যায়। পাকিস্তান শাসিত কাশ্মীরে সিন্ধু নদের দক্ষিণ-পশ্চিমে অবস্থিত দেওসাই পর্বতমালাটিকে কখনও কখনও লাদাখ পর্বতমালার অংশ হিসেবে গণ্য করা হয়। লাদাখ পর্বতমালার দক্ষিণের বাহুটিকে কখনও কখনও , বিশেষ করে তিব্বত অঞ্চলে, কৈলাস পর্বতমালা নামে ডাকা হয়।

লাদাখ পর্বতমালার প্রধান গিরিপথগুলি হল চোরবাত (৫০৯০ মিটার), দিগার লা (৫৪০০ মিটার), খারদুং লা (৫৬০২ মিটার), চাং লা (৫৫৯৯ মিটার) এবং তসাকা লা (৪৭২৪ মিটার)।

তথ্যসূত্র

গ্রন্থ ও রচনাপঞ্জি

বহিঃসংযোগ 
 লাদাখের মানচিত্র, Bame Duniya blogspot, 19 March 2013

লাদাখের ভূমিরূপ
ভারতের পর্বতমালা
পাকিস্তানের পর্বতমালা
ফ্যান্টম (২০১৫-এর চলচ্চিত্র)

ফ্যান্টম হলো ২০১৫ সালে প্রকাশিত হিন্দি ভাষার অ্যাকশন থ্রিলার চলচ্চিত্র। যা পরিচালনা করেন কবির খান,এবং প্রযোজনা করেন সাজিদ নদিয়াদওয়ালা এবং সিদ্ধার্থ রায় কাপুর। শ্রেষ্ঠাংশে অভিনয় করেছেন সাইফ আলী খান ও ক্যাটরিনা কাইফ ।  চলচ্চিত্রটি ২০০৮ সালের মুম্বই জঙ্গি হামলার উপর হুসাইন জায়িদীর লেখা বই "মুম্বই অ্যাভেঞ্জার্স" এর সমন্বয়ে তৈরি করা হয়েছে।  ছবিটি মিশ্র পর্যালোচনার জন্য ২৮ আগস্ট ২০১৫ বিশ্বব্যাপী প্রকাশিত হয়েছিল।

কুশীলব 

 সাইফ আলি খান :ক্যাপটেন দানিয়েল চরিত্রে
 ক্যাটরিনা কাইফ: নওয়াজ মিস্ত্রি 
 জে. ব্র্যানডন হিল: ডেভিড সোলেমান 
 শাহ নওয়াজ প্রধান:হারিস সায়ীদ
 মুহাম্মদ জীশান আইয়ুব:সমিত মিশ্র
 রাজেশ তৈলং:আল্কো
 সব্যসাচী চক্রবর্তি:রায়
 মিদ্দাত খান:খালিদ
 কাজী তৌকির : আফগান জেলেবি গানে
 জামীল খান:আফগান জেলেবি গানে
 কাইজাদ কোতয়াল:
 মুকুল নাগ:কুরেশি
 সূমিত গুলাতি:শেহজাদ
 সুহাইলা কাপুর:আমিনা বি নার্স
 ইয়াদ গ্রেওয়াল
 ডেঞ্জিল স্মিথ:আই এস আই চীফ হায়দর
 মোদি কোতোআল:ক্যাপটেন দানিয়াল খানের মা

মুক্তি

তথ্যসূত্র 

ভারতীয় উপন্যাস অবলম্বনে চলচ্চিত্র
ভারতীয় চলচ্চিত্র
শিকাগোর পটভূমিতে চলচ্চিত্র
ভারতে সংঘবদ্ধ অপরাধ সম্পর্কে চলচ্চিত্র
আইটেম নাম্বার বিশিষ্ট চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ভারতীয় অরৈখিক আখ্যান চলচ্চিত্র
জনপ্রিয় সংস্কৃতিতে ভারত–পাকিস্তান সম্পর্ক
ভ্যানকুভারে ধারণকৃত চলচ্চিত্র
মুম্বইয়ে ধারণকৃত চলচ্চিত্র
লন্ডনে ধারণকৃত চলচ্চিত্র
জম্মু ও কাশ্মীরের পটভূমিতে চলচ্চিত্র
ভারতে সন্ত্রাসবাদ সম্পর্কে চলচ্চিত্র
২০১০-এর দশকের অ্যাকশন থ্রিলার চলচ্চিত্র
২০১৫-এর চলচ্চিত্র
২০১০-এর দশকের হিন্দি ভাষার চলচ্চিত্র
প্রীতম সুরারোপিত চলচ্চিত্র
চলচ্চিত্রে ভারতীয় সেনাবাহিনী
লেবাননের পটভূমিতে চলচ্চিত্র
২০১৫-এর অ্যাকশন থ্রিলার চলচ্চিত্র
রিসার্চ অ্যান্ড অ্যানালাইসিস উইং সম্পর্কিত চলচ্চিত্র
সত্য ঘটনা অবলম্বনে অ্যাকশন চলচ্চিত্র
পাকিস্তানের পটভূমিতে চলচ্চিত্র
কল্পকাহিনীতে ইসলামী সন্ত্রাস
পাঞ্জাব, ভারতে ধারণকৃত চলচ্চিত্র
নিম্ন-ভোল্টেজ নেটওয়ার্ক

একটি নিম্ন-ভোল্টেজ নেটওয়ার্ক বা গৌণ নেটওয়ার্ক বৈদ্যুতিক শক্তি বিতরণের একটি অংশ, যা বিতরণ ট্রান্সফর্মার থেকে শেষ গ্রাহকদের বিদ্যুৎ মিটারগুলিতে বৈদ্যুতিক শক্তি বহন করে। গৌণ নেটওয়ার্কগুলি একটি নিম্ন ভোল্টেজ স্তরে পরিচালিত হয়, যা সাধারণত বৈদ্যুতিক সরঞ্জামগুলির মেইন ভোল্টেজের সমান।

৫০ বা ৬০ হার্টজ ফ্রিকোয়েন্সিতে বেশিরভাগ আধুনিক গৌণ নেটওয়ার্কগুলি এসি রেটড ভোল্টেজে ১০০-১২৭ বা ২২০-২৪০ ভোল্টে পরিচালিত হয় (দেশ অনুযায়ী প্রধান বিদ্যুৎ দেখুন)। অপারেটিং ভোল্টেজ, প্রয়োজনীয় সংখ্যক পর্যায় (তিন-পর্যায় বা একক-পর্যায়) এবং প্রয়োজনীয় নির্ভরযোগ্যতা টপোলজি এবং নেটওয়ার্কের কনফিগারেশন নির্দেশ করে। সবচেয়ে সহজ ফর্মটি হ'ল ট্রান্সফর্মার থেকে গ্রাহক প্রাঙ্গনে রেডিয়াল সার্ভিস ড্রপ লাইন। নিম্ন-ভোল্টেজের রশ্মীয় সংযোগগুলি (রেডিয়াল ফিডারগুলি) একাধিক গ্রাহকদের বিদ্যুৎ সরবরাহ করে। নির্ভরযোগ্যতা বৃদ্ধির জন্য, তথাকথিত স্পট নেটওয়ার্ক ও গ্রিড নেটওয়ার্কগুলি একাধিক বিতরণ ট্রান্সফর্মার এবং সরবরাহের পথ থেকে গ্রাহকদের বিদ্যুৎ সরবরাহ করে। ওভারহেড পাওয়ার লাইন, আকাশস্থ বা ভূগর্ভস্থ বিদ্যুৎ তার বা তাদের মিশ্রণ  দ্বারা বৈদ্যুতিক তারের উপলব্ধি করা যায়।

সংক্ষিপ্ত বিবরণ 

বৈদ্যুতিক শক্তি বিতরণ ব্যবস্থাগুলি নির্ভরযোগ্য এবং উচ্চ মানের পাওয়ার'সহ তাদের গ্রাহকদের পরিবেশন করার জন্য নকশা করা হয়। সর্বাধিক প্রচলিত বিতরণ ব্যবস্থায় সাধারণ রেডিয়াল সার্কিট (ফিডার) থাকে, যা ওভারহেড, ভূগর্ভস্থ বা কোনও সংমিশ্রণ হতে পারে। বিতরণ সাবস্টেশন থেকে, ফিডারগুলি শেষ গ্রাহকদের কাছে 
বিদ্যুৎ শক্তি বহন করে, যা মাঝারি ভোল্টেজ বা প্রাথমিক নেটওয়ার্ক গঠন করে এবং একটি মাঝারি ভোল্টেজ স্তরে পরিচালিত, সাধারণত ৫-৩৫ কেভি। ফিডারগুলির দৈর্ঘ্য কয়েক কিলোমিটার থেকে কয়েক দশক কিলোমিটার পর্যন্ত হয়। তাদের অবশ্যই নির্ধারিত বিতরণ অঞ্চলে সমস্ত গ্রাহকদের সরবরাহ করতে হয়, তারা প্রায়শই নির্ধারিত করিডোরগুলির সাথে বাঁক এবং শাখা গঠন করে।  একটি সাবস্টেশন সাধারণত ৩-৩০ টি ফিডার সরবরাহ করে।

সরবরাহ ট্রান্সফরমার বা গৌণ ট্রান্সফরমারগুলি, ফিডারগুলির সাথে রাখা হয়। যেগুলি মাঝারি ভোল্টেজকে নিম্ন ভোল্টেজ স্তরে রূপান্তরিত করে, যা শেষ গ্রাহকদের দ্বারা (মেইন ভোল্টেজ) সরাসরি ব্যবহারের জন্য উপযুক্ত। সাধারণত, একটি গ্রামীণ প্রাথমিক ফিডার বিস্তীর্ণ অঞ্চলে ছড়িয়ে ৫০ টি সরবরাহ ট্রান্সফর্মার সরবরাহ করে, তবে কনফিগারেশনের উপর নির্ভর করে চিত্রটি উল্লেখযোগ্যভাবে পরিবর্তিত হয়। এগুলিকে পোলের শীর্ষে, সেলারগুলিতে বা মনোনীত ছোট প্লটগুলিতে বসানো হয়। এই ট্রান্সফরমারগুলি থেকে,  নিন্ম-ভোল্টেজ বা গৌণ নেটওয়ার্ক শাখাগুলি বিদ্যুতের মিটার দ্বারা সজ্জিত গ্রাহক প্রাঙ্গনে গ্রাহকের সঙ্গে সংযুক্ত থাকে।

পাদটীকা

তথ্যসূত্র

বহিঃসংযোগ

বৈদ্যুতিক শক্তি বিতরণ
পিয়ারসনের কাই স্কয়ারড পরীক্ষা

কাই স্কয়ারড পরীক্ষা বা কাই স্কয়ার টেস্ট (এভাবেও লেখা হয়) হচ্ছে একটি পরিসাংখ্যনিক কল্পনা টেস্ট যেটা কোন নাস্তি কল্পনার কাই স্কয়ার ডিস্ট্রিবিউটেড এর মান নির্ণয়ের জন্য ব্যবহার করা হয়, বিশেষ করে পিয়ারসনের কাই স্কয়ার টেস্ট ও অন্যান্য প্রকার গুলো ব্যবহার করা হয়।পিয়ারসনের কাই স্কয়ার টেস্ট ব্যবহার করা হয় প্রত্যাশিত সংখ্যা ও  নিরীক্ষিত সংখ্যার মধ্যে কোন  পরিসাংখ্যনিকভাবে গুরুত্বপূর্ণ পার্থক্য আছে কিনা  ও সেটা কনটিজেন্সি টেবিলের কোন ক্যাটাগরিতে পড়ে কিনা সেটা দেখার জন্য। এর বৈশিষ্ট্যগুলি প্রথম কার্ল পিয়ারসন ১৯০০ সালে তদন্ত করেছিলেন।

সংজ্ঞা

তথ্যসূত্র 

কনটিজেন্সি টেবিলের জন্য পরিসাংখ্যনিক পরীক্ষা
স্বাভাবিকতা পরীক্ষা
পরিসংখ্যানগত আনুমানিকতা
দবির উদ্দিন আহমেদ

দবির উদ্দিন আহমেদ (১ নভেম্বর ১৯২৭-২ জুন ১৯৯৬) বাংলাদেশের সিরাজগঞ্জ জেলার রাজনীতিবিদ, আইনজীবী ও তৎকালীন পাবনা-৪ (বর্তমান সিরাজগঞ্জ-৪) আসনের সাবেক সংসদ সদস্য।

প্রাথমিক জীবন 
দবির উদ্দিন আহমেদ ১ নভেম্বর ১৯২৭ সালে সিরাজগঞ্জ জেলার উল্লাপাড়া উপজেলার বাংগালা গ্রামে জন্মগ্রহণ করেন। তার পিতা সামাতুল্লা আকন্দ। তিনি  ঢাকা বিশ্ববিদ্যালয় থেকে ১৯৫৭ সালে আইনে স্নাতক ডিগ্রী নিয়ে সিরাজগঞ্জে আইন পেশা শুরু করেন।

রাজনৈতিক জীবন 
দবির একজন মুক্তিযোদ্ধা ও আইনজীবী ছিলেন। তিনি ঢাকা বিশ্ববিদ্যালয়ে ভাষা আন্দোলনে বলিষ্ট ভূমিকা রাখেন। ১৯৫৬ সালে তিনি আওয়ামীলীগে যোগদেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৪ (বর্তমান সিরাজগঞ্জ-৪)  আসন থেকে সংসদ সদস্য নির্বাচিত হন।

মৃত্যু 
দবির উদ্দিন আহমেদ ২ জুন ১৯৯৬ সালে মৃত্যুবরণ করেন।

তথ্যসূত্র 

১৯২৭-এ জন্ম
১৯৯৬-এ মৃত্যু
সিরাজগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
ঢাকা বিশ্ববিদ্যালয়ের প্রাক্তন শিক্ষার্থী
বাংলা ভাষা আন্দোলনের সক্রিয় কর্মী
বাংলাদেশের স্বাধীনতা যুদ্ধে জড়িত ব্যক্তি
সিরাজগঞ্জ জেলার আইনজীবী
বাংলাদেশ কৃষক শ্রমিক আওয়ামী লীগের রাজনীতিবিদ
ইকবাল হোসেন (পাবনার রাজনীতিবিদ)

মোঃ ইকবাল হোসেন (১৯৪৮–১৮ জানুয়ারী ২০০৫) বাংলাদেশের পাবনা জেলার রাজনীতিবিদ, মুক্তিযুদ্ধের সংগঠক ও পাবনা-৫ আসনের সাবেক সংসদ সদস্য।

জন্ম ও প্রাথমিক জীবন 
ইকবাল হোসেন ১৯৪৮ সালে পাবনায় জন্মগ্রহণ করেন। তার পিতা মোঃ ইসহাক ও মাতা মোচ্ছাঃ হামিদা বেগম। তিন ভাই এক বোনের মধ্যে তিনি বড়। ছোট দুইভাই মোঃ ইসমত হোসেন ও মোঃ ইলিয়াস হোসেন। তার স্ত্রী লায়লা আরজুমান বানু ১৯৯৯ সালে মৃত্যুবরণ করেন। তাদের দুই ছেলে আরিফ ইকবাল টিংকু ও আফিফ ইকবাল অংকু।

তিনি ১৯৬৫ সালে পাবনা জিলা স্কুল থেকে এসএসসি পাশ করে ১৯৬৭ সালে নেত্রকোণা কলেজ থেকে এইচএসসি পাশ করেন। এর পর ঢাকা বিশ্ববিদ্যালয়ে ফার্মেসী বিভাগে ভর্তি হন।

রাজনৈতিক জীবন 
ইকবাল পাবনার মুক্তিযুদ্ধের সংগঠক ও বৃহত্তর পাবনা জেলার মুজিববাহিনীর প্রধান ছিলেন। তিনি ১৯৬৯ সালের গনআন্দোলনের সক্রিয় কর্মী ছিলেন। তখন ছাত্রলীগের নিউক্লিয়ার্স গ্রুপের সাথে যুক্ত হন। 

৩১ অক্টোবর ১৯৭২ সালে জাসদ গঠন হলে তিনি জড়িত হন এবং পাবনার জাসদের সাধারণ সম্পাদক ছিলেন। 

১৯৮৮ সালের চতুর্থ জাতীয় নির্বাচনে পাবনা-৫ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে স্বতন্ত্র এবং ১৯৭৯ সালের দ্বিতীয় সংসদ নির্বাচনে পাবনা সদর আসন থেকে জাসদ মনোনীত প্রার্থী হয়ে পরাজিত হয়েছিলেন।

১৯৯১ সালে বাংলাদেশ জাতীয়তাবাদী দলে যোগ দিয়েছিলেন। ১৯৯৬ সালে জাতীয় পার্টিতে যোগ দিয়ে ১৯৯৮ সালে জাতীয় পার্টির পাবনা জেলার আহবায়ক হিসেবে দায়িত্ব পালন করেন।

মৃত্যু 
ইকবাল হোসেন ১৮ জানুয়ারী ২০০৫ সালে হৃদরোগে আক্রান্ত হয়ে ঢাকার জাতীয় হৃদরোগ ইনস্টিটিউট ও হাসপাতালে মৃত্যুবরণ করেন।

তথ্যসূত্র 

১৯৪৮-এ জন্ম
২০০৫-এ মৃত্যু
পাবনা জেলার রাজনীতিবিদ
বাংলাদেশ আওয়ামী লীগের সাবেক রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
ঢাকা বিশ্ববিদ্যালয়ের প্রাক্তন শিক্ষার্থী
ইকবাল হোসেন

ইকবাল হোসেন নামটি নিচের ব্যক্তিবর্গকে নির্দেশ করতে পারে:

 ইকবাল হোসেন (মুন্সীগঞ্জের রাজনীতিবিদ) –বাংলাদেশের মুন্সীগঞ্জ জেলার রাজনীতিবিদ ও মুন্সীগঞ্জ-২ আসন আসনের সাবেক সংসদ সদস্য।
 ইকবাল হোসেন (পাবনার রাজনীতিবিদ) – বাংলাদেশের পাবনা জেলার রাজনীতিবিদ ও পাবনা-৫ আসনের সাবেক সংসদ সদস্য।

আরও দেখুন 

 ইকবাল হোসেন অপু –বাংলাদেশের রাজনীতিবিদ ও শরীয়তপুর-১ আসনের সাবেক সংসদ সদস্য।
 ইকবাল হোসেন সবুজ –বাংলাদেশের রাজনীতিবিদ ও গাজীপুর-৩ আসনের সাবেক সংসদ সদস্য।
শেষ লেখা

শেষ লেখা হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪১ খ্রীস্টাব্দে তাঁর মৃৃত্যুর পর প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত সর্বশেষ উল্লেখযোগ্য সৃষ্টি। এতে সর্বমোট পনেরোটি কবিতা রয়েছে। এই গ্রন্থের নামকরণ রবীন্দ্রনাথ করে যেতে পারেন নি।

কবিতার তালিকা 
"শেষ লেখা" কাব্যগ্রন্থের অন্তর্গত কবিতাগুলো হল–

১. সুমুখে শান্তিপারাবার

২. রাহুর মতন মৃত্যু

৩. ওরে পাখি

৪. রৌদ্রতাপ ঝাঁঝাঁ করে

৫. আরো একবার যদি পারি

৬. ওই মহামানব আসে

৭. জীবন পবিত্র জানি

৮. বিবাহের পঞ্চম বরষে

৯. বাণীর মুরতি গড়ি

১০. আমার এ জন্মদিন-মাঝে আমি হারা

১১. রূপ-নারানের কূলে

১২. তব জন্মদিবসের দানের উৎসবে

১৩. প্রথম দিনের সূর্য

১৪. দুঃখের আঁধার রাত্রি বারে বারে

১৫. তোমার সৃষ্টির পথ রেখেছ আকীর্ণ করি

তথ্যসূত্র

বহিঃসংযোগ 

 উইকিসংকলনে "শেষ লেখা"
 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
পশ্চিম সুমাত্রার গ্র্যান্ড মসজিদ

পশ্চিম সুমাত্রার গ্র্যান্ড মসজিদ (ইন্দোনেশিয়ান: মসজিদ রায়া সুমাতেরা বরাত) ইন্দোনেশিয়ার পশ্চিম সুমাত্রার পদাংয়ের একটি মসজিদ। এটি পশ্চিম সুমাত্রার বৃহত্তম মসজিদ এবং সুমাত্রার দ্বিতীয় বৃহত্তম মসজিদ। মসজিদটি পশ্চিম সুমাত্রার পদাং উতারা উপজেলা, পাদাং জেলায় অবস্থিত। পশ্চিম সুমাত্রার গ্র্যান্ড মসজিদটি খতিব সুলাইমান রোড এবং আহমদ দাহলান রোডের মোড়ে ৪০,৪৩৩ বর্গ মিটার একটি কমপ্লেক্সের মধ্যে অবস্থিত।

নির্মাণ 
২০০০ সালের ২১ শে ডিসেম্বর নির্মাণের প্রথম পাথরটি স্থাপন করা হয়। পশ্চিম সুমাত্রা প্রদেশের গভর্নর গামওয়ান ফৌজি উদ্বোধন করেন।

বাজেটের সমস্যার কারণে নির্মাণে দীর্ঘ সময় লেগেছে। পশ্চিম সুমাত্রার আঞ্চলিক সরকারের বাজেটের উপর নির্ভর করা ছাড়াও অন্যান্য খাত থেকে তহবিল সংগ্রহ করা হয়ে ছিল। যেমন: জনগণের কাছ থেকে, বেসরকারী খাত থেকে এবং বিদেশী সরকারদের কাছ থেকে অনুদান সংগ্রহ করা হয়ে ছিল। ২০০৯ সালে সৌদি সরকার মসজিদটি নির্মাণের জন্য ৫০ মিলিয়ন মার্কিন ডলার তহবিল সরবরাহ করেছিল। তবে এটি ২০০৯ সালের পশ্চিম সুমাত্রার ভূমিকম্পের একই সময়ে হওয়াই এই তহবিল মসজিদ নির্মানের পরিবর্তে ভূমিকম্প ক্ষতিগ্রস্থদের পুনর্বাসনের জন্য ব্যবহার করা হয়। ২০১৪ সালে তুর্কি সরকার মসজিদের জন্য কার্পেট দান করেছে। 

২০১৪ সালের ফেব্রুয়ারি মাসে মসজিদে প্রথমবারের মতো নামাজ অনুষ্ঠিত হয়েছিল।

স্থাপত্য 
মসজিদটির ডিজাইন করেছিলেন স্থানীয় স্থপতি রিজাল মুসলিমিন, যিনি পশ্চিম সুমাত্রার একটি নতুন মসজিদের জন্য ২০০৭ সালের এক প্রতিযোগিতায় বিজয়ী হিসাবে নির্বাচিত হোন। যে প্রতিযোগিতায় বিশ্বজুড়ে ৩২৩ জন স্থপতি অংশগ্রহণ করেছিলেন। 

মসজিদের সর্বাধিক স্বাতন্ত্র্য বৈশিষ্ট্য হলো, এর ছাদের গঠন। স্থানীয় ভাষায় যাকে মিনাঙ্গকাবাউ বলা হয়। ছাদটির আকৃতি মক্কার কা’বা শরীফে হাজরে আসওয়াদ তুলে দেওয়ার জন্য কুরাইশ গোষ্ঠীর চারজন বংশের নেতাদের দ্বারা কাপড়ের যে কোণ ধরে ছিল তার  প্রতীক হিসাবে বোঝানো হয়েছে। মসজিদের ছাদের ফ্রেম স্টিল পাইপ দ্বারা নির্মিত। চারটি কার্ভিং কংক্রিট কলাম দ্বারা সমর্থিত। 

মূল ভবনটি তিন তলা বিশিষ্ট। প্রধান প্রার্থনা হল দ্বিতীয় তলায় অবস্থিত। মসজিদটিতে ২০,০০০ লোক নামাজ পড়তে সক্ষম।

আরো দেখুন 

 রুমাহ গাডাং 
 ইন্দোনেশিয়ান মসজিদসমূহ 
 ইন্দোনেশিয়ার মসজিদগুলির তালিকা

তথ্যসূত্র 

উদ্ধৃতি শৈলীতে ইন্দোনেশীয় ভাষার উৎস (id)
উইকিউপাত্তে স্থানাঙ্ক আছে
পশ্চিম সুমাত্রার মসজিদ
পশ্চিম সুমাত্রায় ইন্দোনেশিয়ার সাংস্কৃতিক উপাদান
ইন্দোনেশিয়ার মসজিদ
ইন্দোনেশিয়ার স্থাপত্য
পাডাংয়ের মসজিদ
২০০০-এ সম্পন্ন মসজিদ
ক্লাব দেস্পোর্তিভো তন্দেলা

ক্লুবে দেসপোর্তিভো দে তন্দেলা (; এছাড়াও সিডি তন্দেলা অথবা শুধুমাত্র তন্দেলা নামে পরিচিত) হচ্ছে তন্দেলা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৩৩ সালের ৬ই জুন তারিখে প্রতিষ্ঠিত হয়েছে। সিডি তন্দেলা তাদের সকল হোম ম্যাচ তন্দেলার এস্তাদিও জোয়াও কারদোসোয় খেলে থাকে; যার ধারণক্ষমতা হচ্ছে ৫,০০০। বর্তমানে এই ক্লাবের ম্যানেজারের দায়িত্ব পালন করছেন পাকো আয়েস্তারান এবং সভাপতির দায়িত্ব পালন করছেন দাভিদ বেলেঙ্গের। পর্তুগিজ গোলরক্ষক ক্লাউদিও রামোস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সিডি তন্দেলা এপর্যন্ত ২টি শিরোপা জয়লাভ করেছে; যার মধ্যে ১টি সেগুন্দা লিগা এবং ১টি তেরসেইরা দিভিসাঁও শিরোপা রয়েছে।

অর্জন
সেগুন্দা লিগা: ১
২০১৪–১৫
তেরসেইরা দিভিসাঁও: ১
২০০৮–০৯

তথ্যসূত্র

বহিঃসংযোগ 
  

ক্লাব দেস্পোর্তিভো তন্দেলা
প্রিমেইরা লিগার ক্লাব
পর্তুগালের ফুটবল ক্লাব
১৯৩৩-এ পর্তুগালে প্রতিষ্ঠিত
১৯৩৩-এ প্রতিষ্ঠিত ফুটবল ক্লাব
ভিতোরিয়া ফুটবল ক্লাব

ভিতোরিয়া ফুতেবল ক্লুবে (, ; এছাড়াও ভিতোরিয়া দে সেতুবাল, ভিতোরিয়া ডিএস, ভিতোরিয়া ফুটবল ক্লাব অথবা ভিতোরিয়া এফসি নামে পরিচিত) হচ্ছে সেতুবাল ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের তৃতীয় স্তরের ফুটবল লীগ পর্তুগাল চ্যাম্পিয়নশিপে খেলে। এই ক্লাবটি ১৯১০ সালের ২০শে নভেম্বর তারিখে প্রতিষ্ঠিত হয়েছে। ভিতোরিয়া এফসি তাদের সকল হোম ম্যাচ সেতুবালের এস্তাদিও দো বোনফিমে খেলে থাকে; যার ধারণক্ষমতা হচ্ছে ১৫,৪৯৭। বর্তমানে এই ক্লাবের ম্যানেজারের দায়িত্ব পালন করছেন মেয়ং এবং সভাপতির দায়িত্ব পালন করছেন ভিতোর উগো ভালেন্তে। পর্তুগিজ মধ্যমাঠের খেলোয়াড় জোসে ভিতোর মোরেইরা সেমেদো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিতোরিয়া এফসি এপর্যন্ত ৪টি শিরোপা জয়লাভ করেছে; যার মধ্যে ৩টি তাসা দে পর্তুগাল এবং ১টি তাসা দা লিগা শিরোপা রয়েছে।

অর্জন
তাসা দে পর্তুগাল
চ্যাম্পিয়ন (৩): ১৯৬৪–৬৫, ১৯৬৬–৬৭, ২০০৪–০৫

তাসা দা লিগা
চ্যাম্পিয়ন (১): ২০০৭–০৮

তথ্যসূত্র

বহিঃসংযোগ 
  

ভিতোরিয়া ফুটবল ক্লাব
প্রিমেইরা লিগার ক্লাব
পর্তুগালের ফুটবল ক্লাব
১৯১০-এ পর্তুগালে প্রতিষ্ঠিত
১৯১০-এ প্রতিষ্ঠিত ফুটবল ক্লাব
বেলেনেন্সেস এসএডি

বেলেনেন্সেস এসএডি () হচ্ছে লিসবন ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ২০১৮ সালের ৩০শে জুন তারিখে প্রতিষ্ঠিত হয়েছে। বেলেনেন্সেস এসএডি তাদের সকল হোম ম্যাচ লিসবনের এস্তাদিও নাসিওনালে খেলে থাকে; যার ধারণক্ষমতা হচ্ছে ৩৭,৫৯৩। বর্তমানে এই ক্লাবের ম্যানেজারের দায়িত্ব পালন করছেন পেতিত এবং সভাপতির দায়িত্ব পালন করছেন রুই পেদ্রো সোয়ারেস। পর্তুগিজ রক্ষণভাগের খেলোয়াড় গনসালো সিলভা এই ক্লাবের অধিনায়কের দায়িত্ব পালন করছেন।

তথ্যসূত্র

বহিঃসংযোগ 
  

বেলেনেন্সেস এসএডি
প্রিমেইরা লিগার ক্লাব
পর্তুগালের ফুটবল ক্লাব
২০১৮-এ পর্তুগালে প্রতিষ্ঠিত
২০১৮-এ প্রতিষ্ঠিত ফুটবল ক্লাব
ফুটবল ক্লাব পাসোস দে ফেরেইরা

ফুতেবল ক্লুবে পাসোস দে ফেরেইরা (, ; এছাড়াও এফসি পাসোস দে ফেরেইরা নামে পরিচিত) হচ্ছে পাসোস দে ফেরেইরা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৫০ সালের ৫ই এপ্রিল তারিখে প্রতিষ্ঠিত হয়েছে। এফসি পাসোস দে ফেরেইরা তাদের সকল হোম ম্যাচ পাসোস দে ফেরেইরার এস্তাদিও দা মাতা রিয়ালে খেলে থাকে; যার ধারণক্ষমতা হচ্ছে ৯,০৭৭। বর্তমানে এই ক্লাবের ম্যানেজারের দায়িত্ব পালন করছেন পেপা এবং সভাপতির দায়িত্ব পালন করছেন পাওলো মেনেসেস। পর্তুগিজ মধ্যমাঠের খেলোয়াড় পেদ্রিনিয়ো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি পাসোস দে ফেরেইরা এপর্যন্ত ৫টি শিরোপা জয়লাভ করেছে; যার মধ্যে ৪টি লিগাপ্রো এবং ১টি পর্তুগিজ তৃতীয় বিভাগ শিরোপা রয়েছে।

অর্জন
তাসা দে পর্তুগাল
রানার-আপ (১): ২০০৮–০৯

তাসা দা লিগা
রানার-আপ (১): ২০১০–১১

সুপারতাসা কান্দিদো দে অলিভেইরা
রানার-আপ (১): ২০০৯

লিগাপ্রো
বিজয়ী (৪): ১৯৯০–৯১, ১৯৯৯–২০০০, ২০০৪–০৫, ২০১৮–১৯

পর্তুগিজ তৃতীয় বিভাগ
বিজয়ী (১): ১৯৭৩–৭৪

তথ্যসূত্র

বহিঃসংযোগ 

  

ফুটবল ক্লাব পাসোস দে ফেরেইরা
প্রিমেইরা লিগার ক্লাব
পর্তুগালের ফুটবল ক্লাব
১৯৫০-এ পর্তুগালে প্রতিষ্ঠিত
১৯৫০-এ প্রতিষ্ঠিত ফুটবল ক্লাব
স্পোর্টস ক্লাব মারিতিমো

ক্লাব স্পোর্ট মারিতিমো (; এছাড়াও সিএস মারিতিমো নামে পরিচিত) হচ্ছে মাদেইরা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯১০ সালের ২০শে সেপ্টেম্বর তারিখে প্রতিষ্ঠিত হয়েছে। সিএস মারিতিমো তাদের সকল হোম ম্যাচ মাদেইরার এস্তাদিও দো মারিতিমোয় খেলে থাকে; যার ধারণক্ষমতা হচ্ছে ১০,৩৯২। বর্তমানে এই ক্লাবের ম্যানেজারের দায়িত্ব পালন করছেন লিতো ভিদিগাল এবং সভাপতির দায়িত্ব পালন করছেন কার্লোস পেরেইরা। পর্তুগিজ আক্রমণভাগের খেলোয়াড় এদগার কোস্তা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সিএস মারিতিমো এপর্যন্ত ৩টি শিরোপা জয়লাভ করেছে; যার মধ্যে ১টি কাম্পেওনাতো দে পর্তুগাল এবং ২টি পর্তুগিজ দ্বিতীয় বিভাগ শিরোপা রয়েছে।

অর্জন
কাম্পেওনাতো দে পর্তুগাল
বিজয়ী (১): ১৯২৫–২৬

তাসা দে পর্তুগাল
রানার-আপ (২): ১৯৯৪–৯৫, ২০০০–০১

তাসা দা লিগা
রানার-আপ (২): ২০১৪–১৫, ২০১৫–১৬

সেগুন্দা দিভিসাও
বিজয়ী (২): ১৯৭৬–৭৭, ১৯৮১–৮২

তথ্যসূত্র

বহিঃসংযোগ
  

স্পোর্টস ক্লাব মারিতিমো
প্রিমেইরা লিগার ক্লাব
পর্তুগালের ফুটবল ক্লাব
১৯১০-এ পর্তুগালে প্রতিষ্ঠিত
১৯১০-এ প্রতিষ্ঠিত ফুটবল ক্লাব
জিল ভিসেন্তে ফুটবল ক্লাব

জিল ভিসেন্তে ফুতেবল ক্লুবে (, ; এছাড়াও জিল ভিসেন্তে এফসি অথবা শুধুমাত্র জিল ভিসেন্তে নামে পরিচিত) হচ্ছে বার্সেলোস ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯২৪ সালে প্রতিষ্ঠিত হয়েছে। জিল ভিসেন্তে তাদের সকল হোম ম্যাচ বার্সেলোসের এস্তাদিও সিদাদে দে বার্সেলোসে খেলে থাকে; যার ধারণক্ষমতা হচ্ছে ১২,৫০৪। বর্তমানে এই ক্লাবের ম্যানেজারের দায়িত্ব পালন করছেন ভিতোর অলিভেইরা এবং সভাপতির দায়িত্ব পালন করছেন ফ্রান্সিস্কো দিয়াস দা সিলভা। পর্তুগিজ রক্ষণভাগের খেলোয়াড় রুবেন ফের্নান্দেস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জিল ভিসেন্তে এপর্যন্ত ২টি শিরোপা জয়লাভ করেছে; যার উভয়েই পর্তুগিজ দ্বিতীয় বিভাগ শিরোপা।

অর্জন
 সেগুন্দা লিগা
 বিজয়ী (২): ১৯৯৮–৯৯, ২০১০–১১

 তাসা দা লিগা
 রানার-আপ (১): ২০১১–১২

তথ্যসূত্র

বহিঃসংযোগ
  

জিল ভিসেন্তে ফুটবল ক্লাব
প্রিমেইরা লিগার ক্লাব
পর্তুগালের ফুটবল ক্লাব
১৯২৪-এ পর্তুগালে প্রতিষ্ঠিত
১৯২৪-এ প্রতিষ্ঠিত ফুটবল ক্লাব
ক্লাব দেস্পোর্তিভো সান্তা ক্লারা

ক্লুবে দেসপোর্তিভো সান্তা ক্লারা (; এছাড়াও সিডি সান্তা ক্লারা নামে পরিচিত) হচ্ছে সান্তা ক্লারা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯২৭ সালের ১২ই মে তারিখে প্রতিষ্ঠিত হয়েছে। সিডি সান্তা ক্লারা তাদের সকল হোম ম্যাচ সান্তা ক্লারার এস্তাদিও দে সাও মিগেলে খেলে থাকে; যার ধারণক্ষমতা হচ্ছে ১৩,২৭৭। বর্তমানে এই ক্লাবের ম্যানেজারের দায়িত্ব পালন করছেন দানিয়েল রামোস এবং সভাপতির দায়িত্ব পালন করছেন রুই মিগেল মেলো কোরদেইরো। মিশরীয় মধ্যমাঠের খেলোয়াড় ওসামা রশিদ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সিডি সান্তা ক্লারা এপর্যন্ত ২টি শিরোপা জয়লাভ করেছে; যার মধ্যে ১টি সেগুন্দা লিগা এবং ১টি পর্তুগিজ দ্বিতীয় বিভাগ শিরোপা রয়েছে।

অর্জন
 সেগুন্দা লিগা
 বিজয়ী (১): ২০০০–০১
 পর্তুগিজ দ্বিতীয় বিভাগ
 বিজয়ী (১): ১৯৯৭–৯৮

তথ্যসূত্র

বহিঃসংযোগ
  

ক্লাব দেস্পোর্তিভো সান্তা ক্লারা
প্রিমেইরা লিগার ক্লাব
পর্তুগালের ফুটবল ক্লাব
১৯২৭-এ পর্তুগালে প্রতিষ্ঠিত
১৯২৭-এ প্রতিষ্ঠিত ফুটবল ক্লাব
বোয়াভিস্তা ফুটবল ক্লাব

বোয়াভিস্তা ফুতেবল ক্লুবে (; এছাড়াও বোয়াভিস্তা এফসি নামে পরিচিত) হচ্ছে পোর্তু ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯০৩ সালের ১লা আগস্ট তারিখে প্রতিষ্ঠিত হয়েছে। বোয়াভিস্তা এফসি তাদের সকল হোম ম্যাচ পোর্তুর এস্তাদিও দো বেসায় খেলে থাকে; যার ধারণক্ষমতা হচ্ছে ২৮,২৬৩। বর্তমানে এই ক্লাবের ম্যানেজারের দায়িত্ব পালন করছেন ভাস্কো সেয়াব্রা এবং সভাপতির দায়িত্ব পালন করছেন ভিতোর মুরতা। সেনেগালীয় মধ্যমাঠের খেলোয়াড় ইদ্রিসা মান্দিয়াং এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বোয়াভিস্তা এফসি এপর্যন্ত ১১টি শিরোপা জয়লাভ করেছে; যার মধ্যে ১টি প্রিমেইরা লিগা, ৫টি তাসা দা পর্তুগাল, ২৩টি সুপারতাসা কান্দিদো দে অলিভেইরা এবং ২টি সেগুন্দা দিভিসাও শিরোপা রয়েছে।

অর্জন
প্রিমেইরা লিগা
 বিজয়ী (১): ২০০০–০১

তাসা দে পর্তুগাল
 বিজয়ী (৫): ১৯৭৪–৭৫, ১৯৭৫–৭৬, ১৯৭৮–৭৯, ১৯৯১–৯২, ১৯৯৬–৯৭
রানার-আপ (১): ১৯৯২–৯৩

সুপারতাসাদে পর্তুগাল
 বিজয়ী (৩): ১৯৭৯, ১৯৯২, ১৯৯৭
রানার-আপ (১): ২০০১

সেগুন্দা দিভিসাও
 বিজয়ী (২): ১৯৩৬–৩৭, ১৯৪৯–৫০

তথ্যসূত্র

বহিঃসংযোগ
  

বোয়াভিস্তা ফুটবল ক্লাব
প্রিমেইরা লিগার ক্লাব
পর্তুগালের ফুটবল ক্লাব
১৯০৩-এ পর্তুগালে প্রতিষ্ঠিত
১৯০৩-এ প্রতিষ্ঠিত ফুটবল ক্লাব
১৯০৩-এ প্রতিষ্ঠিত ক্রীড়া ক্লাব
সেন্ট-চারটিয়ার

সেন্ট-চারটিয়ার হ'ল মধ্য ফ্রান্সের ইন্দ্রে বিভাগে একটি প্রশাসনিক  এলাকা। প্রিক্স ফেমিনার বিজয়ী লেখক রেমনড ভিনসেন্ট (১৯০৮-১৯৮৫), ১৯৩৭ সালে সেন্ট-চারটিয়ারে মারা যান।

জনসংখ্যা

আরও দেখুন 

 ইন্দ্রে বিভাগের যোগাযোগবিদরা

তথ্যসূত্র 

 INSEE 

উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
Communes of Indre
মোরেইরেন্সে ফুটবল ক্লাব

মোরেইরেন্সে ফুতেবল ক্লুবে (; এছাড়াও মোরেইরেন্সে এফসি নামে পরিচিত) হচ্ছে মিনহো প্রদেশ ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৩৮ সালের ১লা নভেম্বর তারিখে প্রতিষ্ঠিত হয়েছে। মোরেইরেন্সে এফসি তাদের সকল হোম ম্যাচ মিনহোর পার্কে মোরেইরা দে কোনেগোসে খেলে থাকে; যার ধারণক্ষমতা হচ্ছে ৯,০০০। বর্তমানে এই ক্লাবের ম্যানেজারের দায়িত্ব পালন করছেন রিকার্দো সোয়ারেস এবং সভাপতির দায়িত্ব পালন করছেন ভিতোর মাগালহায়েস। পর্তুগিজ রক্ষণভাগের খেলোয়াড় জোয়াও আউরেলিও এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, মোরেইরেন্সে এফসি এপর্যন্ত ৫টি শিরোপা জয়লাভ করেছে; যার মধ্যে ১টি তাসা দা পর্তুগাল, ২টি সেগুন্দা লিগা এবং ২টি পর্তুগিজ দ্বিতীয় বিভাগ শিরোপা রয়েছে।

অর্জন
তাসা দা লিগা
বিজয়ী (১): ২০১৬–১৭

সেগুন্দা লিগা
বিজয়ী (২): ২০০১–০২, ২০১৩–১৪

পর্তুগিজ দ্বিতীয় বিভাগ
বিজয়ী (২): ১৯৯৪–৯৫, ২০০০–০১

তথ্যসূত্র

বহিঃসংযোগ
  

মোরেইরেন্সে ফুটবল ক্লাব
প্রিমেইরা লিগার ক্লাব
পর্তুগালের ফুটবল ক্লাব
১৯৩৮-এ পর্তুগালে প্রতিষ্ঠিত
১৯৩৮-এ প্রতিষ্ঠিত ফুটবল ক্লাব
লুটতরাজ

লুটতরাজ ১৯৯৭ সালের বাংলাদেশী রাজনৈতিক পটভূমির প্রেক্ষাপটনির্ভর মারপিট নাট্ট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না,লুটতরাজ চিত্রনায়ক মান্না প্রযোজিত ১ম চলচ্চিত্র। এটি পরিচালনা করেছেন কাজী হায়াৎ। এতে শ্রেষ্ঠাংশে অভিনয় করেছেন মান্না, দিতি, মৌসুমী ও রাজিব।

চলচ্চিত্রটি ১৯৯৭ বাংলাদেশে মুক্তি পায়। মুক্তির পর ছবিটি সুপারহিট ব্যবসা করে।

কুশীলব
 মান্না
 দিতী
 মৌসুমী
 আনোয়ারা
 রাজিব
 মিজু আহমেদ
 আনোয়ার হোসেন
 শারমিন
 দিলদার
 দুলারী
 ড্যানি রাজ
 আরমান
 নান্টু
 কালা আজিজ
 জ্যাকি
 সিরাজ হায়দার
 মারুফ (শিশু শিল্পী)

সঙ্গীত
লুটতরাজ চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল গানে কণ্ঠ দিয়েছেন রুনা লায়লা, কনকচাঁপা, আগুন, খালিদ হাসান মিলু, ডলি সায়ন্তনী ও আইয়ুব বাচ্চু। নায়ক মান্নার অনুরোধে প্রথমবারের মত সিনেমায় প্লেব্যাক করেন আইয়ুব বাচ্চু। আইয়ুব বাচ্চু ও কনকচাঁপা গাওয়া অনন্ত প্রেম তুমি দাও আমাকে গানটি তুমুল জনপ্রিয়তা অর্জন করে। এই গানের মাধ্যমে ব্যান্ড ও রক সঙ্গীতে বাইরে চলচ্চিত্রের সঙ্গীত জগতে আইয়ুব বাচ্চুর সফল পদচারণা শুরু হয়।

পুরস্কার ও মনোনয়ন

উল্লেখ্য
লুটতরাজ চিত্রনায়ক মান্না প্রযোজিত ১ম চলচ্চিত্র। এই চলচ্চিত্রটি মান্না-মৌসুমী জুটি অভিনীত প্রথম চলচ্চিত্র।

তথ্যসূত্র

বহিঃসংযোগ

 

১৯৯৭-এর চলচ্চিত্র
বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
কাজী হায়াৎ পরিচালিত চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র